google/wiki40b huggingface dataset:
GIS

Representasjon av kartdata

GIS-data er digital representasjon av fenomener i den virkelige verden (veier, jordbruksområder, høyde). En GIS-database inneholder to typer data: Stedfesta (romlige) data og beskrivende data (attributtdata eller egenskapsdata). Til hver romlig enhet (punkt, linje eller flate) tilordnes et antall egenskapsvariabler.
Attributtdata er enten kvalitative eller kvantitative. Kvalitative data plasserer enhetene i grupper som er gjensidig utelukkende. En flate som f.eks. er klassifisert som en innsjø kan ikke samtidig være skog. Kvalitative data kalles også for nominaldata.
Kvantitative data kan være av tre slag: Data på ordinalnivå rangerer enhetene på en skala. Skog kan f.eks. klassifiseres som høg, middels og låg bonitet. Data på intervallnivå plasserer enhetene på en skala slik at det kan gjøres beregninger på forskjeller mellom enhetene. Arealer kan f.eks. gis en verdi for årsmiddeltemperatur. Data på forholdstallnivå gir enhetene verdier på en skala med et absolutt nullpunkt, slik at alle typer beregninger kan foretas. Folketall for gitte områder er et eksempel.
Det er to hovedmåter å lagre dataene i et GIS: Raster og vektor

Rasterdata

I rastermodellen er bildelementet (piksel) minste enhet. Hvert bildeelement har sine koordinater, og til hvert piksel er det tilordna en verdi. Rastermodellen egner seg best for analyse og framstilling av fenomener som varierer kontinuerlig over et område, f.eks. nedbørmengde, folketetthet eller høyde over havet. Typiske rasterdata er bildefilene .jpg, .png og .tiff.
Raster-data for opptegning av et firkantet hus, vil inneholde svært mange sett koordinatverdier (et sett for hvert punkt i hver husvegg), slik at veggen fremkommer som en opptegnet linje på kartet.
Se også rastergrafikk.

Vektordata

Vektormodellen egner seg best for analyse og framstilling av diskrete fenomener, dvs. objekter som har veldefinerte grenser og som kan plasseres i generelt aksepterte kategorier; en innsjø, en veg eller en fjelltopp. 
I vektormodellen er punktet med dets koordinater den minste enheten. Et punkt kan opptre alene (en fjelltopp) eller være definert som tilhørende ei linje. Et objekt definert som linje (en veg) består av et visst antall punkter forbundet av rette linjestykker. Ei linje kan lukkes og omslutter dermed et objekt definert som polygon eller flate (en innsjø).
Vektor-data for opptegning av et firkantet hus, vil bare inneholde 4 sett koordinatverdier (et sett for hvert hushjørne, og styreregler som trekker rette linjer mellom hvert hjørne.
Se også vektorgrafikk.
Davis (forskningsstasjon)

Historie

I 1955 kunngjorde australske myndigheter at landet ville etablere en stasjon i Vestfold Hills. I januar 1957 skulle en ekspedisjon lokalisere et egnet sted for å etablere basen, noe som viste seg å være utfordrende på grunn av mangel på gode ankringsplasser og ferskvannskilder. Etter to dager med undersøkelser, ble imidlertid en brukbar plass identifisert og utpekt. Fra 13. til 20. januar ble ekspedisjonsskipet «Kista Dan» losset. Den første sesongen overvintret fem mann.
Davis Station var midlertidig stengt fra januar 1965 til februar 1969 i forbindelse med etableringen av Casey Station, men har vært i kontinuerlig drift siden.
Statsjonen er oppkalt etter den australske oppdageren og navigatøren John King Davis (1884–1967).
Hotel Unter den Linden

Forhistore for stedet

På tomteområdet Unter den Linden 14/ hjørnet med Friedrichstraße ble Hotel Victoria åpnet i 1859;det tilhørte en etterkommer av sørstebesitteren, Carl Ludwig Willdenow (1765–1812). I 1882 åpnet jernbanestasjonen Bahnhof Friedrichstraße. Rundt om ble det anlagt mange hoteller og fornøyelsesetablissemanger. Den 3. februar 1945 etterlot et bombeangrep seg et omtrent halve kvartalet fullstendig ødelagt.

Hotellets historie

I følge DDR-planene for Berlins sentrumsområde fra årene 1961/62, som forestilte seg en oppgradering av Friedrichstraße som Fußgängerzone i 60 meters bredde, reiste det seg mellom 1964 og 1966 et åtteetasjes hotell, tegnet av arkitektene Boy, Riechert, Scharlipp og Vieroth. Den 10. juni 1966 ble det åpnet, med mer enn 340 enkelt- og dobbeltrom. I hotellhallen stod en skulptur av en blomsterpike av billedhuggeren Christa Sammler. Heisenes smijern ble formet av Fritz Kühn. 
I begynnelsen av 2006 ble bygningen revet til fordel for et nybygg som stod ferdig i 2008: Upper Eastside Berlin.
DJF3

Historie

Utseendet minnet sterkt om ICE 3-toget fra Siemens i Tyskland medregnet førerposisjonen med det usedvanlige frontvinduet. Mye av de tekniske komponentene i byggingen av de to togsettene hadde sitt opphav i Adtranz togsprodusentkonsernet som hadde leid ut et X2000 krengetog til Kina, innledet en involvering som kulminerte i egne fabrikk i fremtiden, Bombardier Sifang Transportation Ltd. Det første høyhastighetstoget i Kina (CRH1) som settes i masseproduksjon, kom derfra.
Det var dyrt for kineserne å kjøpe til seg utenlandsk jernbanemateriell ved århundreskiftet, og dermed ønsket man å produsere egne togsett uten å involvere utlendingene dypere inn i det innenlandske markedet. Det var også i ledd med ambisjonene om å ha egne innfødte jernbanemateriellproduksjon ved århundreskiftet. Prosjektet som produserte DJF3-togsettet, demonstrerte allikevel at man fremdeles hadde et stykke igjen for å være på det samme nivået som de utenlandske produsentene. Lisensproduksjon og åpning av markedet for større komponentimport ble den meste foretrukne strategien for jernbaneopprustningen i Kina.
Byggingen av DJF3 togsettet ble avsluttet i 2003, men leveringen fant ikke sted før i det neste året, da et testprogram startet. Man hadde blant annet brukt toget på eldre og mindre utbygde traseer i tillegg til nybygde traseer mer beregnet for høyere hastighet, for å skaffe inn kunnskap om trafikk på gjennomsnittlig 200 km/t. Under testkjøringene nådde toget sin maksimal hastighet på 254.5 km/t i oktober 2004. Testprogrammet ble avsluttet i sommeren 2005, og toget var satt i opplag fram til det var besluttet å sette det i kommersiell drift fra 10. februar 2007. 
Som med forgjengerne hadde de to togsettene hver på ni vogner - seks motorvogn med motoriserte aksler og tre passasjervogn - også alvorlige pålitelighetsproblemer med sine komponenter i løpet av den intensive virksomheten som passasjertog. Teknisk svikt var ikke uvanlig, og det hadde vært alvorlige episoder som fulgt til halt for togsettene på jernbanen mellom Shenyang og Dalian ut på halvøya Liaodong. I februar 2010 ble de to DJF3 togene tatt av skinnene og satt i opplag på ubestemt tid etter man hadde fått nyere og mer påliteligere togmateriell på plass. De var i 2012 overført til et depotområde sammen med et DJJ2-tog.
Navnet «Changbaishan» henvist til et fjell som het Changbai, i Jilin-provinsen ikke langt fra grensen mot Nord-Korea, noe som reflekterte opprinnelsen av byggestedet i Changchun i den samme provins. 
Utseendet på DJF3-togsettene hadde vekte oppsikt for jernbanekjennere etter offentliggjørelsen i 2004, ikke minst da de var presentert fra fabrikken i hvite farger med en rød stripe akkurat som på det tyske ICE 3-toget. Med denne fargesettingen var det nesten ikke mulig å skille det kinesiske motortogsettet fra det tyske. Dette var senere rettet på ved å skifte ut rødfargen med blåfargen på stripen.
Belfast Blitz

Belfast Blitz var en serie på fire særdeles omfattende nattlige tyske bombeangrep mot Belfast i april og mai 1941 under annen verdenskrig. Hovedangrepet ble gjennomført 15. april 1941 og gjaldt industrianleggene i Belfast, som deltok i den britiske rustningsproduksjon. Det deltok 200 bombefly fra Luftwaffe, og det omkom rundt 900 mennesker – for ett enkelt bombeangrep var dette det største tap av menneskeliv utenfor London under den tyske bombingen i vest.

Bombeangrepene

Det første angrepet fant sted natten 7. – 8. april 1941; det var et mindre angrep som vel var ment å gi en føling med Belfasts luftvern var. Etter landing i Frankrike rapporterte flyverne at luftforsvaret i og rundt Belfast var av dårlig kvaltitet, spredt, og utilstrekkelig.
Det neste fant sted påsketirsdag 15. april 1941. Militære mål og fabrikker ble rammet av de 200 bombeflyene, og ca 900 ble drept, 1.500 ble såret. Høyeksplosive bomber dominerte dette angrepet.
Det tredje angrepet fant sted om kvelden og morgenen 4. – 5. mai 1941; 150 ble drept. Brannbomber dominerte. Det viste seg at vanntrykket i byen var for lavt til å sikre effektiv brannbekjempelse. Brannbiler ble tilkalt fra så langt unna som Dublion for å bekjempe brannene.
Det fjerde og siste angrepet fant sted den påfølgende natten, 5. – 6. mai.

Krigsindustri

Belfast hadde en rekke industrier viktig for den militære krigsinnsats. Skipsverket Harland and Wolff var ett av verdens største. Det hadde bygd mange skip for Royal Navy, blant annet hangarskip som HMS Formidable og HMS Unicorn og krysserne HMS Belfast og HMS Penelope, og 131 andre krigsskip. På det meste hadde verftet 35.000 ansatte. I krigsårene skulle hele havneanlegget bygge eller ombygge over 3 000 krigsfartøyer, reparert mer enn 22 000 andre og sjøsatt over en halv million tonn med frakteskip.
Short Brothers bygde fly, som Sunderland (flybåt) og Stirling langdistanse-bombefly. Her arbeidet det inntil 20 000 personer. James Mackie & Sons var den fremste produsenten av prosjektiler for Bofors 40 mm automatkanon, en vanlig luftvernskanon. Harland's Engineering works bygde stridsvogner. Det var her man utviklet Churchillstridsvognen.
En rekke tekstil- og linfabrikker produserte lintrekk for fly som Hawker Hurricane og for glidefly (The York Street Flax Spinning Co.; Brookfield Spinning Co.; Wm. Ewart's Rosebank Weaving Co.; Linen Thread Co). Andre fabrikker i Belfast produserte kanonlavetter, artilleriskyts, flydeler og ammunisjon.
Pillbox

Pillbox  er en grøft i bakken, normalt med et hull til å skyte gjennom. Navnet oppsto antakelig fra deres antatte likhet til de sylindriske og sekskantede boksene som medisinsk piller en gang ble solgt i. Det er i praksis en grøft for å skyte fra. De er forsterket for å beskytte mot mindre angrep av brannbomber og granater og forsterket for å beskytte mot brann.

Beskrivelse

Ordet ble  sannsynligvis brukt første gang i Hindenburg Linje. Dette er trolig da de fikk  sitt engelske navn. The Oxford English Dictionary's tidligste registrering av bruken av ordet pillbox er i forbindelse med et forsvaranlegg fra 13. september 1917 etter den tyske tilbaketrekkingen på Hindenburglinjen.
Pillboxer kamuflerer sin posisjon for å maksimere et element av overraskelse. De kan være en del av grøfter som danner en sammenhengende forsvarslinje  med andre pillboxes som dekker hverandre (et forsvar i dybden), eller de kan være satt til å vokte strategiske strukturer som for eksempel bruer og brygger.
Den franske Maginot-Linjen som ble bygget mellom verdenskrigene besto av en massiv bunker og en serie tunneler, men som det meste av den lå under bakken og lite kunne sees ovenfra  Unntaket var de støpe blokkhus, kanontårn pillboxes og cupolas som ble plassert over bakken for å tillate Maginot-linjene forsvarere å til å angripe fienden.
Under Abyssiner-risen i 1936 og i andre verdenskrig bygde britene om lag 200 pillboxer på øya Malta for forsvar i tilfelle av en italiensk invasjon. Mindre enn 100 pillboxer eksisterer fortsatt og de fleste er funnet på den nordøstlige delen av øya. Noen av dem er blitt restaurert og er ivaretatt, men mange andre ble revet. Noen pillboxer eksisterer fortsatt, men myndighetene anser dem ikke for å ha noen arkitektonisk eller historisk verdi, til tross for at frivillige organisasjoner er villige til å bevare dem.
Om lag 28 000 pillboxer og andre festningsverk ble bygget i England i 1940 som en del av de britiske tiltak mot invasjon under andre verdenskrig. Om lag 6 500 av disse strukturene eksisterer fortsatt
Pillboxer ble bygget ved den tsjekkiske grensen før andre verdenskrig i Tsjekkoslovakia til forsvar mot et tysk angrep. Ingen av disse ble brukt mot mot fienden under den tyske invasjonen, men noen ble brukt mot de fremrykkende sovjetiske styrker i 1945. Japanerne brkte også pillboxes i sine festningsanlegg på Iwo Jima.
Pillboxer var vanskelig å beseire. De krever artilleri, anti-tank våpen eller granater for å bekjempes.
Pillbox ble også brukt om den «båsen» ytterst på bruvingen på handelsskip under andre verdenskrig hvor Oerlikonkanonen eller et antiluftskyts var plassert
NM i svømming langbane 1986

NM i svømming langbane 1986 ble arrangert i Skedsmo 17.-20. juli 1986.
Demring (visegruppe)

Demring er en visegruppe/folkemusikkguppe fra Askøy. Demring reiser rundt med et program for Folkeakademiet i Hordaland, kalt «Audslegt rop mot bratt fjell». Programmet er basert på sanger av Olav Lavik og Vigleik Dyrøy. Vigleik Dyrøy var tidligere medlem av gruppa Fenring.
IBM 7030

IBM 7030, også kjent som IBM 7030 Stretch og Stretch, var IBMs første transistorbaserte superdatamaskin. Den ble konstruert av Edward Teller ved Lawrence Livermore National Laboratory, og ble lansert av Los Alamos National Laboratory i 1961. Den neste versjonen, kalt IBM 7950, ble levert til National Security Agency i 1962.
Strandietta

Utseende

Ganske små, smale, mørke praktbiller, kan ha noe metallisk glans. Pannen er litt innskåret mellom fasettøynene, antennene korte og sagtakkede. Pronotum er avrundet, bredere enn dekkvingene, dekkvingene litt innbuktede i midten.

Utbredelse

Slekten lever i Afrika.
Haenkea

Utseende

Middelsstore, avlange, svarte trebukker, pronotum kan være mer eller mindre oransjerødt. Antennene er nokså kraftige, omtrent halvparten så lange som kroppen. Pronotum er tønneformet, lengre enn bredt. Dekkvingene er jevnbrede, matt svarte, med en opphøyd lengderibbe. Beina er svarte, på alle beinpar er lårene ganske tynne, brått utvidet mot spissen slik at lårene blir utpreget klubbeformede.

Utbredelse

Artene er utbredt fra Costa Rica i nord til Bolivia i sør.
Cabo das Correntes

Cabo das Correntes er et nes i Inhambane-provinsen i Mosambik. Det ligger ved den sørlige inngangen til Mosambikkanalen, på 23°55′36″S 35°31′48″Ø
Cabo das Correntes var historisk beetraktet som en av de mest skremmende hindringer for seilskutene i  Det indiske hav. Det er oppkalt etter en eksepsjonelt rask sørlig havstrøm (portugisisk: corrente) som passerer her, en del av Mosambik-strømmen, som danner virvelstrømmer ved dette neset. Det er også et sted vinden er istand til å produsere uforutsigbart kraftige vindkast og virvelvinder.
Middelalderens dhower fra Kilwa-sultanatet på den østafrikanske kysten seilte sjelden (om noen gang) forbi dette neset, noe som gjorde neset til det sydligste endepunkt for swahilikulturen. Lokale legender sa at neset var bebodd av havfruer som lokket uheldige sjømenn inn i døden.
I det 16. århundre var det flere portugisiske skip som under forsøk på å seile gjennom Mosambikkanalen kom for nær kysten og fikk problemer med å passere Cabo das Correntes. Mest kjent er Vasco da Gama, som i januar 1498 ble den første europeiske kaptein til å forsøke å seile forbi, ble tvunget sørvestover til Inharrime. Seiling fra nordøst var enda mer farlig, fordi vindhastigheten ved neset lett kunne kaste et skip hodestups inn i en rekke skjær og utstikkende steiner som karakteriserer denne kyststrekningen. Det er anslått at 30% av skipsforlisene til de portugisiske India-armadaer i det 16. og 17. århundre skjedde her, mer enn noe annet sted. Portugiserne nedla mot slutten av det 16. århundre forbud for tungt lastede (og dermed mindre manøverable) mot å seile i Mosambikkanalen, og påla kapteinene å legge kursen via den «ytre rute» som er øst for Madagaskar, gjennom Maskarenene, for deretter å komme tilbake sør for Madagaskar, og dermed unngå den farlige og raske strømmen i Cabo das Correntes.
Utover i det 17. og 18. århundre gjorde den teknologiske utviklingen seilruten mindre farlig. Det ble utviklet mer pålitelige instrumert for måling av lengdegrad, slik at skip kunne unngå å seile rett ved neset, og i stedet legge en lettere kurs i åpent hav gjennom midten av Mosambikkanalen.
Embetsmannskandidat på provinsnivå

Under Han-dynastiet (ca 200 f.Kr. - 200 e.Kr.)

Under Han-dynastiene var det ingen eksamen til grunn for utvelgelsen av kandidatene, som ble utvagt av en administrativ leder i de enkelte fyrstedømmer.

Under Tang- og Song-dynastiene (ca. 600 - ca. 1200)

Under Tang- og Song-dynastiene ble tittelen benyttet om kandidater som hadde avlagt Jìnshì-eksamenen (進士科).

Under Ming- og Qing-dynastiene ca 1400 - ca. 1900

Etter Wang Anshis reformer fikk tittelen Jìnshì-eksamenen (進士科) den status den hadde under Ming- og Qing-dynastiet, altså en sentralt administrert, høyere embetseksamen, og kandidater som hadde bestått Xiāngshì-eksamenen (郷試) fikk i stedet tittelen 舉人. Xiāngshì-eksamenen (郷試) ble administrert på provinsnivå hvert tredje år.
Stargate (science fiction)

Stargate er et militær science fiction-drama som begynte med filmen Stargate i 1994. I 1997 ble den første episoden av Stargate SG-1 og ble videreført i tv-seriene Stargate SG-1 (1997), Stargate Atlantis (2004) og Stargate Universe (2009).
Tv-seriene og filmene utspiller seg i et fiktivt univers hvor en nå utdødd rase for mange tusen år siden bygget et nettverk av Stargate's (Stjerneporter) på tusenvis av beboelige planteter spredd omkring i universet, noe som muliggjør at en reise til den andre siden av galaksen kun tar sekunder. Protagonistene i både filmene og TV-seriene er stort sett militært personell i det amerikanske forsvaret og som bruker stjerneporten til å utforske universet og dets mange samfunn, kulturer og raser. De fleste tv episodene er avsluttende historer hvor hovedrollene havner i en alvorlig situtasjon som de må løse ved hjelp av kløkt og eller militær makt.

Stargate-medier

Følgende medier er er utgitt om stargateuniverset. (Guider og dokumentarer er ikke tatt med)
Sihanoukville

Beskrivelse

Denne havnebyen er et urbant senter i vekst som ligger 185 km sørvest for den kambodsjanske hovedstaden Phnom Penh. Provinsen er oppkalt etter den tidligere kongen Norodom Sihanouk og vokste opp omkring Sihanoukville havn. Byggingen av denne havna startet i juni 1955 og det var den eneste dypvannshavnen i Kambodsja. Havnen ble bygget delvis på grunn av Frankrikes avtagende makt av som førte til at Vietnam styrket sin kontroll over Mekongdeltaet, og dermed begrenset Kambodsjas tilgang til elva. Sihanoukvilles strender har gjort det til et populært turistmål.
Provinsen er betjent av Sihanoukville internasjonale flyplass 18 km fra sentrum, selv om denne har en begrenset kommersiell drift. Planlagte flygninger mellom Sihanoukville og Siem Reap kan oppfordre besøkende til templene i Angkor i Siem Reap til å forlenge sitt opphold, selv om en ulykke hvor et charterfly fra Siem Riep styrtet i Phnom Dâmrei 25. juni 2007 har forårsaket bekymringer.
Sihanoukville tiltrekker turister med sin tilbakelente strandatmosfære som er roligere og mindre utviklet enn den thailandske. Byen her ikke bare tiltrukket seg turister, men også flere NGO og utenlandske og nasjonale investorer de siste årene. Disse ønsker ikke bare å utvikle den voksende turistindustrien, men også den internasjonale havnen og andre sektorer som tekstil og eiendom. I Sihanoukville ligger også den største fabrikken for Angkor Beer, det kambodsjanske nasjonalølet.
Sihanoukville var stedet for den siste offisielle kampen for US Army under Vietnamkrigen, selv om hendelsen skjedde utenfor Vietnam. Den er kjent som Mayaguez-hendelsen 12. til 15. mai 1975 mellom amerikanske styrker og Røde Khmer. Besøkende som dykker ved Koh Tang, en av Sihanoukvilles øyer der den store kampen for å frigjøre SS Mayaguez fant sted, kan se to skipsvrak 40 m under overflaten.
Zdeněk Nehoda

Landslaget

Han deltok i flere internasjonale turneringer for Tsjekkoslovakia. Han ble europamester i fotball i 1976.
1300-årene

-- 1300 -- 1301 -- 1302 -- 1303 -- 1304 -- 1305 -- 1306 -- 1307 -- 1308 -- 1309
Tiårsoversikt
2. mai

Navnedag

Åsa, Åse
Oak

Oak var en prøvesprengning av en atombombe under Operation Hardtack I. Detonasjonen ble utført på Enewetak lagoon i Stillehavet 29. juni 1958. Bomben var på 8,9 megatonn  (37 petajoule.) og er den sjette største prøvesprengningen av en atombombe detonert av USA. Bomben bar et stridshode av typen W/Mk-53 og ble detonert på en lekter 2,5 meter over havoverflaten. Den etterlot seg et 1 749 meter bredt og et 62 meter dypt krater.
Agathiphaga

Utseende

Middelsstore (vingespenn opptil 25 mm) møll med smale vinger, brunt marmorerte vinger, kamuflasjefargede. Hodet er ganske stort med store, utstående fasettøyne. De mangler sugesnabel, men har store, asymmetriske mandibler (overkjever). Antennene er trådformede. Vingene holdes taklagt over bakkroppen, som hos vårfluer. Beina har en spore på frambeina, fire på mellom- og bakbeina. De utvokste larvene er maggotlignende, uten synlige bein.

Levevis

Larvene lever inne i frø av kaurifuru (slekten Agathis), der de gnager ganger. Det er ganske sjelden at man finner de voksne sommerfuglene, men det er vanlig at man finner larver i 10 % og enkelte ganger opptil 50 % av kaurifuru-frøene. Et uvanlig trekk er at larvene kan overleve i dvaletilstand i minst tolv år – dette kan muligens være en tilpasning til spredning med frø som flyter i sjøen. Også puppestadiet kan ligge i dvale i flere år. De voksne møllene flyr om natten. Agathiphaga queenslandensis lever bare i regnskoger i Queensland.
Designregistrering

Designregistrering gir en person eller et selskap enerett til å utnytte en design kommersielt i et begrenset tidsrom. I denne perioden kan rettighetshaveren hindre andre å produsere, importere eller selge den designen som er beskyttet. Design refererer her til utseendet og formen til et produkt eller en del av et produkt, og beskyttes etter bestemmelsene i lov om beskyttelse av design.
Designregistrering kan søkes for et enkelt land. For Norge søkes det til Patentstyret. Hvis det ønskes beskyttelse i et større antall land kan det leveres internasjonal søknad om designregistrering etter Genèveavtalen, eller det kan søkes om registrering av en EU-design.
Beskyttelse av design ble tidligere kalt mønsterbeskyttelse.
Blindești

Blindești er en landsby i kommunen Sculeni i distriktet Ungheni i Moldova.
Landsbyen ligger ved elven Prut vest i landet, ved grensen til Romania og om lag 30 kilometer fra Iași.
Blindești hadde ved folketellingen i 2004 til sammen 612 innbyggere.
Kristian Bergström

Landslagsspill

Bergström har to landskamper for Sverige, begge spilt i 2001.
Elbląg

Historie

Byen ble grunnlagt i 1237 av Den tyske orden og befolkningen kom hovedsakelig fra Lübeck. Som hansaby utviklet den seg til en av Østersjøens mest velstående handels- og sjøfartsbyer. Den var spesielt involvert i handel med England og Skottland hvilket resulterte i at en rekke briter utvandret til Elbing. Byens langvarige velstand gjenspeilte seg i en vakker byarkitektur i gotikk, renessanse og barokk stil. Byens økonomiske posisjon gjorde den i flere århundreder til gjenstand for en rekke storpolitiske maktstridigheter. Etter Den tyske ordenens nederlag i slaget ved Tannenberg i 1410 kom byen under den polske krone, hvor den forble til 1772. Etter Polens delinger kom byen under Kongelige Preussen og så Tyskland.
Den ble sterkt skadet under andre verdenskrig og ved freden var over 65% av bystrukturen utradert. Etter krigens slutt ble den innlemmet i Polen og gjenstand for etnisk rensning. Den gjenværende tyske sivilbefolkningen ble utvist eller deportert og erstattet med polakker som hadde blitt fordrevet fra områdene i øst annektert av Sovjetunionen. Rekonstruksjonen av gamlebyen begynte ikke før etter den kalde krigen, men er i dag nesten fullført, med unntak av førkrigstidens bebyggelse på byens vestbank.
Cyclocephala ohausiana

Utseende

En middelsstor (ca. 15 millimeter), noe bred, blank, brunrød hornbille. Hodet er noe mørkere enn kroppen, pronotum og dekkvinger har svarte flekker. Som vanlig hos slekten Cyclocephala kan hannen kjennes på at føttene på forbeina er forstørrede.

Levevis

Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.

Utbredelse

Arten er kjent fra Brasil.